દ્રવિડ મુનેત્ર કગડમ (ડીએમકે)એ શુક્રવારે આરોપ લગાવ્યો હતો કે ફિલ્મ સ્ટાર રજનીકાન્ત ‘કેટલાક લોકો’ની કઠપૂતળી બની ગયા છે અને સાંપ્રદાયિક તત્વો દ્વારા તેમને સમર્થન કરવામાં આવે છે. ડીએમકેએ પોતાના મુખપત્રમાં હાલમાં જ રજનીકાન્ત દ્વારા રજની મક્કલ મંદરમ અંગે આપેલા નિવેદન અંગે સવાલો કર્યા છે. આરએમએમના સભ્યો સાથેની વાતચીતમાં તામિળ સુપરસ્ટારે કહ્યું હતું કે તેઓ ધન અને પદની લાલચ વિના રાજનીતિમાં પરિવર્તન લાવવા માટે પ્રતિબદ્ધ છે.